CELEX: 32011D0507
Language: sk
Date: 2011-08-16 00:00:00
Title: 2011/507/EÚ: Vykonávacie rozhodnutie Komisie zo 16. augusta 2011 , ktorým sa mení a dopĺňa rozhodnutie 2005/382/ES, ktorým sa povoľujú metódy klasifikácie trupov ošípaných v Maďarsku [oznámené pod číslom K(2011) 5746]

17.8.2011   
            
            
               SK
            
            
               Úradný vestník Európskej únie
            
            
               L 209/49
            
         VYKONÁVACIE ROZHODNUTIE KOMISIE
   zo 16. augusta 2011,
   ktorým sa mení a dopĺňa rozhodnutie 2005/382/ES, ktorým sa povoľujú metódy klasifikácie trupov ošípaných v Maďarsku
   [oznámené pod číslom K(2011) 5746]
   (Iba maďarské znenie je autentické)
   (2011/507/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. m) v spojení s jeho článkom 4,
   keďže:
   
               (1)
            
            
               Rozhodnutím Komisie 2005/382/ES (2) sa schválilo používanie štyroch metód klasifikácie trupov ošípaných v Maďarsku.
            
         
               (2)
            
            
               Maďarsko uviedlo, že od prijatia rozhodnutia 2005/382/ES sa vzorec a metódy klasifikácie do značnej miery vyvinuli. Preto je potrebné aktualizovať vzorec v rámci jednej z metód, nahradiť ďalšie tri metódy, pridať novú metódu a zjednodušiť metódy klasifikácie prostredníctvom používania len jedného meraného bodu namiesto súčasných dvoch meraných bodov.
            
         
               (3)
            
            
               Maďarsko požiadalo Komisiu o povolenie nahradiť vzorec používaný pri metóde klasifikácie trupov ošípaných „FAT-O-MEATER FOM S70“ a „FAT-O-MEATER FOM S71“, ako aj o povolenie používania štyroch nových metód klasifikácie trupov ošípaných na svojom území a predložilo podrobný opis pokusnej pitvy s uvedením zásad, na ktorých sa tieto metódy zakladajú, výsledky svojej pokusnej pitvy a rovnice použité na posúdenie percentuálneho podielu chudého mäsa v protokole ustanovenom v článku 23 ods. 4 nariadenia Komisie (ES) č. 1249/2008 z 10. decembra 2008, ktorým sa ustanovujú podrobné pravidlá uplatňovania stupníc Spoločenstva pri klasifikácii jatočných tiel hovädzieho dobytka, ošípaných a oviec a nahlasovaní ich cien (3).
            
         
               (4)
            
            
               Na základe preskúmania tejto žiadosti sa dospelo k názoru, že podmienky povolenia týchto metód klasifikácie sú splnené. Používanie uvedených metód klasifikácie v Maďarsku by sa preto malo povoliť.
            
         
               (5)
            
            
               Rozhodnutie 2005/382/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Úpravy prístroja ani metód klasifikácie by sa nemali umožniť, pokiaľ sa výslovne nepovolia na základe rozhodnutia Komisie.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   Rozhodnutie 2005/382/ES sa mení a dopĺňa takto:
   
               1.
            
            
               Článok 1 sa nahrádza takto:
               „Článok 1
               Podľa oddielu B.IV bodu I prílohy V k nariadeniu Rady (ES) č. 1234/2007 (4) sa na klasifikáciu trupov ošípaných v Maďarsku povoľuje používanie týchto metód:
               
                           a)
                        
                        
                           prístroje „Fat-O-Meater FOM S70“ a „Fat-O-Meater FOM S71“ a s nimi súvisiace metódy posudzovania podrobne opísané v časti I prílohy;
                        
                     
                           b)
                        
                        
                           prístroj „Ultra FOM 300“ a s ním súvisiace metódy posudzovania podrobne opísané v časti II prílohy;
                        
                     
                           c)
                        
                        
                           prístroj „OptiScan-TP“ a s ním súvisiace metódy posudzovania podrobne opísané v časti III prílohy;
                        
                     
                           d)
                        
                        
                           prístroj „IM-03“ a s ním súvisiace metódy posudzovania podrobne opísané v časti IV prílohy;
                        
                     
                           e)
                        
                        
                           prístroj „OptiGrade-MCP“ a s ním súvisiace metódy posudzovania podrobne opísané v časti V prílohy.
                        
                     Pokiaľ ide o prístroj „Ultra FOM 300“ uvedený v prvom pododseku písm. b), po ukončení merania musí byť možné na trupe ošípanej overiť, že prístroj meral hodnoty BF a LD v mieste uvedenom v časti II bode 3 prílohy. Súčasne s meraním sa musí vykonať zodpovedajúce označenie merania v príslušnom mieste merania.
            
         
               2.
            
            
               Príloha sa nahrádza textom uvedeným v prílohe k tomuto rozhodnutiu.
            
         Článok 2
   Toto rozhodnutie sa uplatňuje od 2. júla 2012.
   Článok 3
   Toto rozhodnutie je určené Maďarskej republike.
   
      V Bruseli 16. augusta 2011
      
         
            Za Komisiu
         
         Dacian CIOLOŞ
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 126, 19.5.2005, s. 55.
   
      (3)  Ú. v. EÚ L 337, 16.12.2008, s. 3.
   
      (4)  Ú. v. EÚ L 299, 16.11.2007, s. 1.“
   
      PRÍLOHA
      
         
            „PRÍLOHA
            
               METÓDY KLASIFIKÁCIE TRUPOV OŠÍPANÝCH V MAĎARSKU
            
            
               Časť I
            
            FAT-O-MEATER FOM S70 A FAT-O-MEATER FOM S71
            
                        1.
                     
                     
                        Pravidlá ustanovené v tejto časti sa uplatňujú v prípade, že sa klasifikácia trupov ošípaných vykonáva pomocou prístrojov známych ako „Fat-O-Meater FOM S70“ a „Fat-O-Meater S71“.
                     
                  
                        2.
                     
                     
                        Súčasťou prístrojov je sonda s priemerom šesť milimetrov (mm), ktorá obsahuje optickú sondu typu Fremstillet AF Radiometer Copenhagen/Slagteriernes Forskningsinstitut Optisk Sonde MQ a jej operačná vzdialenosť je od 5 mm do 105 mm. Výsledky meraní sa prevedú do odhadovaného obsahu chudého mäsa pomocou počítača typu S70 alebo S71.
                     
                  
                        3.
                     
                     
                        Obsah chudého mäsa v trupe sa vypočíta podľa tohto vzorca:
                        Ŷ = 63,78987 – 0,77968 × BF + 0,10715 × LD
                        kde:
                        
                                    Ŷ
                                 
                                 
                                    =
                                 
                                 
                                    odhadovaný percentuálny podiel chudého mäsa v trupe,
                                 
                              
                                    BF
                                 
                                 
                                    =
                                 
                                 
                                    hrúbka chrbtovej slaniny (aj s kožou) v milimetroch meraná 6 centimetrov od línie poliaceho rezu trupu medzi druhým a tretím rebrom od konca,
                                 
                              
                                    LD
                                 
                                 
                                    =
                                 
                                 
                                    hrúbka chrbtového svalu v milimetroch, pričom meranie sa vykoná v rovnakom čase a bode ako meranie BF.
                                 
                              Tento vzorec platí pre trupy s hmotnosťou od 50 kg do 120 kg.
                     
                  
               Časť II
            
            ULTRA FOM 300
            
                        1.
                     
                     
                        Pravidlá ustanovené v tejto časti sa uplatňujú v prípade, že sa klasifikácia trupov ošípaných vykonáva pomocou prístroja známeho ako „Ultra FOM 300“.
                     
                  
                        2.
                     
                     
                        Súčasťou prístroja je ultrazvuková sonda so sústavou prevodníkov vysielajúca ultrazvukové vlny s frekvenciou 3,5 MHz. Ultrazvukový signál sa digitalizuje, uloží a spracuje mikroprocesorom. Výsledky meraní sa prevedú do odhadovaného obsahu chudého mäsa pomocou samotného prístroja Ultra Fom 300.
                     
                  
                        3.
                     
                     
                        Obsah chudého mäsa v trupoch sa vypočíta podľa tohto vzorca:
                        Ŷ = 69,38252 – 0,79120 × BF + 0,00994 × LD
                        kde:
                        
                                    Ŷ
                                 
                                 
                                    =
                                 
                                 
                                    odhadovaný percentuálny podiel chudého mäsa v trupe,
                                 
                              
                                    BF
                                 
                                 
                                    =
                                 
                                 
                                    hrúbka chrbtovej slaniny (aj s kožou) v milimetroch meraná 7 centimetrov od línie poliaceho rezu trupu medzi druhým a tretím rebrom od konca,
                                 
                              
                                    LD
                                 
                                 
                                    =
                                 
                                 
                                    hrúbka chrbtového svalu v milimetroch, pričom meranie sa vykoná v rovnakom čase a bode ako meranie BF.
                                 
                              Tento vzorec platí pre trupy s hmotnosťou od 50 kg do 120 kg.
                     
                  
               Časť III
            
            OPTISCAN TP
            
                        1.
                     
                     
                        Pravidlá ustanovené v tejto časti sa uplatňujú v prípade, že sa klasifikácia trupov ošípaných vykonáva pomocou prístroja známeho ako „OptiScan TP“.
                     
                  
                        2.
                     
                     
                        Súčasťou prístroja Optiscan-TP je digitálne obrazové zariadenie, ktoré sníma iluminované obrázky dvoch meraných bodov na trupoch. Tieto obrázky sú základom výpočtu hrúbky tuku a svaloviny metódou dvoch bodov „Zwei-Punkte Messverfahren (ZP)“.
                        Výsledky meraní sa prevedú do odhadovaného obsahu chudého mäsa pomocou samotného prístroja Optiscan-TP. Obrázky sa uložia a možno ich neskôr skontrolovať. Ľahký prenos údajov umožňuje zapracované rozhranie Bluetooth®.
                     
                  
                        3.
                     
                     
                        Obsah chudého mäsa v trupoch sa vypočíta podľa tohto vzorca:
                        Ŷ = 58,31147 – 0,62677 × BF + 0,14664 × LD
                        kde:
                        
                                    Ŷ
                                 
                                 
                                    =
                                 
                                 
                                    odhadovaný percentuálny podiel chudého mäsa v trupe,
                                 
                              
                                    BF
                                 
                                 
                                    =
                                 
                                 
                                    minimálna hrúbka tuku (vrátane kože) v milimetroch na svale M. gluteus medius,
                                 
                              
                                    LD
                                 
                                 
                                    =
                                 
                                 
                                    minimálna hrúbka svaloviny v milimetroch medzi predným okrajom svalu M. gluteus medius a chrbtovou časťou miechového kanálika.
                                 
                              Tento vzorec platí pre trupy s hmotnosťou od 50 kg do 120 kg.
                     
                  
               Časť IV
            
            IM-03
            
                        1.
                     
                     
                        Pravidlá ustanovené v tejto časti sa uplatňujú v prípade, že sa klasifikácia trupov ošípaných vykonáva pomocou prístroja známeho ako „IM-03“.
                     
                  
                        2.
                     
                     
                        Súčasťou prístroja je ihlicová optická sonda s nožom (single line scanner SLS01) s priemerom 7 milimetrov. Sonda obsahuje líniu kontaktných optických senzorov (CIS) a diódy vysielajúce zelené svetlo. Operačná vzdialenosť je v rozmedzí 0 až 132 milimetrov. Výsledky meraní sa prevedú do odhadovaného obsahu chudého mäsa pomocou samotného prístroja IM-03.
                     
                  
                        3.
                     
                     
                        Obsah chudého mäsa v trupoch sa vypočíta podľa tohto vzorca:
                        Ŷ = 59,63994 – 0,63951 × BF + 0,12083 × LD
                        kde:
                        
                                    Ŷ
                                 
                                 
                                    =
                                 
                                 
                                    odhadovaný percentuálny podiel chudého mäsa v trupe,
                                 
                              
                                    BF
                                 
                                 
                                    =
                                 
                                 
                                    hrúbka chrbtovej slaniny (aj s kožou) v milimetroch meraná 6 centimetrov od línie poliaceho rezu trupu medzi druhým a tretím rebrom od konca,
                                 
                              
                                    LD
                                 
                                 
                                    =
                                 
                                 
                                    hrúbka chrbtového svalu v milimetroch, pričom meranie sa vykoná v rovnakom čase a bode ako meranie BF.
                                 
                              Tento vzorec platí pre trupy s hmotnosťou od 50 kg do 120 kg.
                     
                  
               Časť V
            
            OPTIGRADE-MCP
            
                        1.
                     
                     
                        Pravidlá ustanovené v tejto časti sa uplatňujú v prípade, že sa klasifikácia trupov ošípaných vykonáva pomocou prístroja známeho ako „OptiGrade-MCP“.
                     
                  
                        2.
                     
                     
                        Súčasťou prístroja je optická sonda s priemerom 6 mm, jedna infračervená fotodióda (Siemens) a fototranzistor (Siemens). Operačná vzdialenosť je v rozmedzí 0 mm až 110 mm.
                        Výsledky meraní sa prevedú do odhadovaného obsahu chudého mäsa pomocou počítača.
                     
                  
                        3.
                     
                     
                        Obsah chudého mäsa v trupoch sa vypočíta podľa tohto vzorca:
                        Ŷ = 61,45261 – 0,62941 × BF + 0,11736 × LD
                        kde:
                        
                                    Ŷ
                                 
                                 
                                    =
                                 
                                 
                                    odhadovaný percentuálny podiel chudého mäsa v trupe,
                                 
                              
                                    BF
                                 
                                 
                                    =
                                 
                                 
                                    hrúbka chrbtovej slaniny (aj s kožou) v milimetroch meraná 6 centimetrov od línie poliaceho rezu trupu medzi druhým a tretím rebrom od konca,
                                 
                              
                                    LD
                                 
                                 
                                    =
                                 
                                 
                                    hrúbka chrbtového svalu v milimetroch, pričom meranie sa vykoná v rovnakom čase a bode ako meranie BF.
                                 
                              Tento vzorec platí pre trupy s hmotnosťou od 50 kg do 120 kg.“